Көң, Кадамжай району
Көң, Кадамжай району – Ош облусунун Кадамжай районундагы кыштак. А. Масалиев атындагы айыл округуна караштуу. Кадамжай – Кызыл-Кыя автомобиль жолунун боюнда, деңиз деңгээлинен 960 м бийикте жайгашкан. Райондун борбору Пүлгөн кыштагынан 33 км чыгыш тарапта. Кызыл-Кыя темир жол бекетинен 25 км. Калкы 2229 (2007); негизинен мал менен алектенип, дыйкан чарбасында эмгектенет. Орто мектеп, китепкана жана ФАП бар.

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104-9

Кадамжай району
Кыргызстандын кыштактары‎